stanford-oval/wikipedia huggingface dataset:
הקומדיה האלוהית
גיהנום > מעגל חמישי: זעם, עצלות וגאוותנות

דנטה וורגיליוס ממשיכים לרדת ומגיעים לביצה, היא הנהר סטיקס, שבה מדשדשים ונלחמים זה בזה אלו שזעמם גבר עליהם, ומתחת למים, אלו הגורמים להם לבעבע, הסובלים מצחנת הבטלנות - חטא העצלנות (סוף קנטו 7). דנטה ומלווהו מגיעים לרגלי מגדל גבוה שבראשו נמצאות זוג להבות קטנות מהבהבות, שמאותתות ללהבה שלישית הנמצאת הרחק באופק. בסירה קטנה מגיע פלגיאס, משיט החוטאים בעצלות (פלגיאס הוא מלך לפיטאה, אביה של כרוניס, ששרף את מקדש אפולו בדלפי כנקמה על העוול שנעשה לכרוניס על ידי אפולו). השניים חוצים את הסטיקס (קנטו 8) ועוברים על פני החוטאים בגאווה מופרזת, ביניהם מלכים רבים, הנדונים לחיות בביצה מזוהמת כחזירים. דנטה נתקל בפיליפו ארג'נטי, אליו הוא רוחש בוז רב. הם מתקרבים לעיר הגיהנום דיס, שחומותיה ברזל מלובן ורותח ומגדליה (להם דנטה קורא "מסגדים") אדומים מאש הגיהנום שבתוכם.
השדים השומרים בשערי העיר מסרבים להכניס את דנטה ודורשים כי ישוב על עקביו בלי ורגיליוס. השניים ניצבים ליד השער, אובדי עצות, ממתינים לסיוע מגן העדן. במקום חולפות מדוזה ואחיותיה הגורגונות, וורגיליוס מכסה את עיניו של דנטה כדי שלא יהפוך לאבן אם יביט במדוזה. ורגיליוס מובך ומושפל לנוכח ההפסד מול השדים, דבר הגורם לדנטה לפחד אף יותר בחושבו שהשדים יפגעו בו ללא ורגיליוס. לבסוף, מגיע מגן העדן מלאך ופותח את השערים עבורם. (קנטו 9)
גיהנום > מעגל שישי: כופרים

השניים נכנסים בשערי דיס ופוסעים לאורך הקיר, כאשר הם נתקלים באנשים המבכים את גורלם בתוך קברים פתוחים, אשר בתוכם בוערת אש תמיד. אלו הם הכופרים והאפיקוראים. עיקר קנטו 10 מוקדש אחר כך לשיחה בין דנטה לפרינטה דלי אוברטי, מנהיג הגיבלינים (יריביה הפוליטיים של סיעתו), הנענש כראוי לו בעולם הבא על שום גישתו האפיקוראית לחיים. קוולקנטה קוולקנטי מתפרץ מקברו באמצע השיחה ושואל את דנטה לגורל בנו, חבר טוב של דנטה.
פרינטה מנבא לדנטה גלות מפירנצה ומסביר שלמתים ישנה יכולת לראות את העתיד אך לא את ההווה, יכולת שתיעלם אחרי יום הדין שכן אז הזמן יפסיק להתקיים.
גיהנום > מעגל שביעי: האלימים

הם נפנים (קנטו 11) אל העיר פנימה ומגיעים לשלוש טבעות שבהן מצויים ה"אלימים". דנטה וורגיליוס חולפים על פני מצבתו של האפיפיור אנסטסיוס השני, אשר אותו מאשים דנטה בכפירה. ורגיליוס מסביר לדנטה את מבנה הגיהנום, את חומרת חטא ההלוואה בריבית ואת מעמדה הרם של האמנות בעיני האל (האמנות, לפי דנטה, נועדה לחקות את הטבע, על כן היא בתו של הטבע. הטבע נברא על ידי אלוהים, על כן הטבע הוא בנו של אלוהים. מכך נובע כי האמנות היא נכדתו של האל). הם פוגשים במינוטאור, השומר על המעגל השביעי.
בטבעת הראשונה של המעגל השביעי זורם נהר דם רותח, שבו מתבשלים אלו שפעלו באלימות כנגד אחרים, כשקנטאורים משגיחים עליהם. כל אחד טבול בדם הרותח בהתאם למידת חטאו. העריצים טובלים עד עיניהם. שם הם פוגשים בדמויות היסטוריות רבות שנודעו בשפיכות דמים, לרבות אלכסנדר הגדול, אטילה ההוני, פירוס, סקסטוס פומפיוס, ושליטים צמאי דם מההיסטוריה של איטליה בתקופתו של דנטה. (קנטו 12)
בטבעת השנייה מוצאים השניים יער סבוך ואפל, אשר עליו שחורים וענפיו קוצניים. ביער זה מצויים המתאבדים והמשחיתים את רכושם. המתאבדים הופכים לעצים, ועליהם וענפיהם נשברים ונהרסים על ידי הרפיות וחיות אחרות. דנטה לומד במעגל זה שהמתאבדים אמנם יעלו לירושלים ביום הדין, אך יחזרו לתופת ללא גופם, כי אין להשיב את מה שהם ויתרו עליו. המשחיתים נרדפים ביער על ידי כלבים וזאבים, ושוברים את ענפי המתאבדים בריצתם. (קנטו 13)
לאחר מכן, מגיעים השניים אל הטבעת השלישית, במדבר חול רותח שעליו יורד גשם של אש. המחציפים פניהם לאלוהים, המלווים בריבית, החוטאים במעשי סדום (עליהם מבוסס העונש - התמונה המתוארת בקנטו הזה דומה לתיאור התנ"כי של השמדת סדום ועמורה) והאלימים כלפי האמנות.
דנטה פוגש פה את קפנאוס, אחד מהמלכים שמרדו בזאוס, עדיין מחציף פניו אל האל ומראה לו שעונשו לא לימד אותו אף לקח. הוא פוגש שם גם את מורו, ברונטו לטיני, והשניים מחליפים מחמאות ושבחים. (קנטונים 14–16)
גיהנום > מעגל תשיעי: הבוגדים

המעגל התשיעי הוא אגם קפוא, הקרוי "נהר הבכי" (Cocytus), ובו מופרדים הבוגדים משאר הרמאים מפני שהרמאות שלהם בוצעה במכוון נגד קשר של דם, אהבה או כבוד. המעגל התשיעי מחולק לארבעה אזורים, הראשון בשטח ההיקפי של האגם והאחרון במרכזו.
האזור הראשון קרוי "קינה" (Caina) על שם קין רוצח אחיו הבל, ובו מוחזקים הבוגדים בקרוביהם כשהם קפואים עד גובה המותניים, וביניהם מורדרד, רוצח אביו המלך ארתור. שם דנטה בטעות דורך על החוטא בוקה דלי אבאטי, שמיד מתחיל לקלל אותו. דנטה מאיים עליו בניסיון לגלות את זהותו (שמאוחר יותר נחשפת על ידי חוטא נוסף) אך זה שותק. (סוף קנטו 32).
האזור השני נקרא "אנטנורה" (Antenora), על שם אנטנור, הקונסול שבגד בעירו טרויה במהלך מלחמת טרויה, ובו נמצאים הבוגדים בעירם או בארצם כשהם קפואים עד גובה הכתפיים. (תחילת קנטו 33) שם דנטה פוגש את הרוזן אוגולינו האוכל מעורפו של הארכיהגמון רוג'יירי, שהוביל למאסרו (ולהרעבתו למוות) של הרוזן לאחר שמסר לאויבי העיר פיזה כמה ממבצריה (סוף קנטו 33).
האזור השלישי הוא "טולומאה" (Tolomea), כנראה על שם תלמי בן-חבוב, רוצח שמעון החשמונאי. שם דנטה פוגש את האח אלבריגו, המספר לו שבטולומאה נמצאים בוגדים באורחיהם. דנטה מתפלא למצוא שם את אלבריגו, שכן זה עדיין חי בעולם האמיתי, והלה מסביר לו שנשמתם של חוטאים הנידונים לטולומאה עוזבת את גופם לפני מות הגוף, ומוחלפת בנשמת שד מהתופת שממשיך להתהלך בעולם החיים בגופו של המת. (קנטו 33)
האזור הרביעי "יהודקה" (Giudecca), הוא המקום אליו נשלחים החוטאים הגדולים ביותר, הבוגדים באדוניהם. הם מוחזקים לנצח נצחים כשכל גופם, מעוות ללא היכר, שקוע במים הקפואים. בניגוד ליתר האזורים בגיהנום, האזור הזה שקט לחלוטין, כיוון שהמתענים שם משוללי כל יכולת תנועה, ולכן דנטה וורגיליוס לא טורחים לנסות לדבר עם המתענים באזור ועוברים הישר אל מרכזו.
במרכז האזור, שקוע עד מותניו בקרח לכוד השטן, שבגד באדונו אלוהים. דנטה מתאר את השטן כבעל שלושה ראשים צבעוניים (כניגוד לשילוש הקדוש), שצבעיהם מייצגים את אבות האנושות: אדום (המייצג את האירופאים, בני יפת), צהוב (המייצג את האסייתים, בני שם), ושחור (המייצג את האפריקנים, בני חם) והוא אוכל לנצח את גופם של הבוגדים הנוראים ביותר ברוטוס וקסיוס שבגדו ביוליוס קיסר, וכן את ראשו של יהודה איש קריות שבגד באדונו ישו, שעל שמו נקרא האזור. הרוח מנפנוף שלושת זוגות הכנפי השטן היא הגורם לקפאונו של נהר הבכי. השטן בוכה משש עיניו. (קנטו 34).
וירג'יליו ודנטה מטפסים על גופו השעיר של השטן אל תוך אגם הקרח. בעברם את קו המתניים שלו, כוח הכבידה מתהפך (שכן הם חצו ברגע זה את מרכז הכובד של כל היקום) ודנטה חושב שהם חוזרים אל התופת, כי עכשיו הם מטפסים מעלה ולא מטה. השניים יוצאים אל תוך חלל חשוך ושקט בתוך האדמה, ועולים במנהרה צרה ומחוספסת עד לכור המצרף, בצד השני של העולם, שם דנטה חוזר להתבונן בכוכבי השמיים (כל קנטיקה בקומדיה האלוהית מסתיימת במילים Le stelle, "הכוכבים").
כור המצרף - הפורגטוריום

ממעמקי הגיהנום, לאחר המפגש עם השטן בעצמו, יוצאים דנטה וורגיליוס אל עבר השני במשכני המתים, הוא כור המצרף. כור המצרף הוא הר גבוה בקצה העולם אשר על פסגתו הכניסה לגן עדן. הכור הוא מקום הגעתן של הנשמות אשר מקומן אינו בגיהנום. כור המצרף נועד לגרום סבל לנשמות המגיעות אליו, אך הענישה בכור המצרף שונה מזו בגיהנום בכך שאינה נצחית. סיבת הענישה היא טיהור הנשמה מחטאיה לפני הכנסתה לגן עדן. דנטה ווירג'יליו עדיין ליד היציאה מהתופת, מתבוננים בשמי הלילה וקבוצות הכוכבים, ובמיוחד בכוכב נוגה. עם זריחת השמש מגיע קאטו מאוטיקה, שומר הפורגטוריום, שהיה מצביא פגאני ידוע שהתאבד על מנת שלא להיכנע לאויבו, יוליוס קיסר. וירג'יליו מבקש מקאטו לתת להם לעבור, ובתמורה - וירג'יליו יספר על מעשה החסד שעשה איתם לאשתו של קאטו השוכנת בלימבו עם וירג'יליו, והלה מסכים (קנטו 1). המשוררים עדים גם להגעתה של ספינה ובה עשרות נשמות, שרות בלטינית את מזמור "בצאת ישראל ממצרים", כאשר שחרורם של בני ישראל ממצרים מסמל את השתחררותה של הנשמה הנוצרית מחטאיה. הנשמות הללו באות להיטהר בכור המצרף אחרי מותן ולפני כניסתן לגן העדן, ואת ספינתן משיט מלאך. דנטה פוגש שם את חברו הקרוב קסלה, ומביע הקלה על כך שמצא אותו בכור המצרף ולא בתופת. קסלה שר את אחד משיריו של דנטה ושאר הנשמות מצטרפות בשירה עד שקאטו גוער בהן ואומר להן להמשיך במסען אל גן העדן (קנטו 2).
כור המצרף - הפורגטוריום > טרסה ראשונה: הגאוותנים

בטרסה הראשונה של הר הפורגטוריום נענשים אלו שחטאו בגאווה. דנטה מרבה להאשים את עצמו בחטא הזה במהלך הקנטונים העוסקים בטרסה הזו. עונשם הזמני של הגאוותנים הוא לסחוב סלעים כבדים וגדולים (מידת הכובד והגודל נקבעת לפי מידת החטא) המכופפים את גופם, כך שהם לא הולכים בזקיפות ובגאווה. לאורכה של הטרסה ישנם פסלים רבים ומלאי חיים, המציגים אנשים מפורסמים גדולים שחטאו בחטא הגאווה (למשל עוזה בן אבינדב התנ"כי, ארכנה וטריאנוס קיסר). (קנטונים 11, 12)
כור המצרף - הפורגטוריום > טרסה שנייה: הקנאים

דנטה וורגיליוס מגיעים לטרסה השנייה, בה נענשים הקנאים. במבט ראשון, הטרסה נראית לדנטה ריקה מבני אדם, אך אז הוא מבין שאלו מוסווים על ידי בגדים מיוחדים וכבדים, אשר במסגרת עונשם גורמים להם "להתמזג" עם האדמה. עפעפיהם נסגרים ונתפרים זה על זה בעזרת חוט מתכת. הקנאים צועקים ציטוטים מכתבי הקודש והמיתולוגיה הקשורים בקנאה ובהפכיה. (קנטונים 13 עד 15).
כור המצרף - הפורגטוריום > טרסה שלישית: הזועמים

לטרסה זו מגיעים החוטאים בזעם ובשנאת חינם. הטרסה כולה אפופת עשן סמיך, והחוטאים מהלכים בעשן מבלי לראות את דרכם עד שחטאם מטוהר (קנטונים 15 עד 17).
כור המצרף - הפורגטוריום > טרסה רביעית: העצלנים

טהור חטא העצלות נעשה בהרצתם של העצלים לאורכה ולרוחבה של הטרסה (קנטונים 18, 19).
כור המצרף - הפורגטוריום > טרסה חמישית: החמדנים

החוטאים בחטא החמדנות מטוהרים בכך שהם שוכבים על בטנם כשפניהם באדמה. (קנטונים 19 עד 21)
כור המצרף - הפורגטוריום > טרסה שישית: הגרגרנים

כדי לטהר את הגרגרנים מחטאם הם מובאים לטרסה השישית. בטרסה הזאת צומחים עצי פרי רבים, אך פירותיהם העסיסיים רחוקים מהישג יד. הגרגרנים נאלצים לשוטט בטרסה בהתנזרות מוחלטת מכל מאכל ומשקה, תוך כמיהה לפירות העצים כל עוד הם בכור המצרף (קנטונים 22 עד 24).
כור המצרף - הפורגטוריום > טרסה שביעית: חטא התאווה

הטרסה של החוטאים בתשוקה היא הקרובה ביותר לגן עדן. דרך הטיהור של חטא זה היא שרפת החוטאים בקיר להבה (קנטונים 25 עד 27).
כור המצרף - הפורגטוריום > גן העדן הארצי

דנטה וורגיליוס ממשיכים ומעפילים לפסגת ההר, שם נמצא גן עדן. ורגיליוס הוא עובד אלילים, ומשכנו הנצחי נמצא בלימבו (המעגל הראשון של הגיהנום). לכן אינו רשאי להיכנס לגן-עדן, וביאטריצ'ה הופכת להיות מדריכתו השנייה של דנטה וכן האחראית על טיהורו לפני כניסתו לגן העדן (קנטונים כ"ח עד ל"ג).
מתחמי גן העדן

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ישנם תשעה מתחמים בגן העדן, והם:
מתחמי גן העדן > מתחם ראשון: הירח

מתחם הירח מיועד לאנשים שלא עמדו בשבועותיהם, כלומר לא היו אמיצי לב (קנטו ב'-ה'). דנטה פוגש את פיקארדה דונאטי (אחותו של חברו הטוב פורזה דונאטי) שמתה זמן קצר לאחר שהוצאה בכוח ממנזרה. ביאטריצ'ה נואמת בפני דנטה על חופש הרצון ועל קדושת שבועות קדושות.
מתחמי גן העדן > מתחם שני: מרקורי (כוכב חמה)

מתחם מרקיורי מיועד לאנשים שעשו מעשים טובים מתוך רצון לתהילה, אך ערערו על ערכי צדק (קנטו ה'-ז'). יוסטיניאנוס ה-1 מתאר את סיפור האימפריה הרומית. ביאטריצ'ה נואמת לדנטה על מחילת ישו לחטאי האנושות.
מתחמי גן העדן > מתחם שלישי: ונוס (נוגה)

מתחם ונוס מיועד לאנשים שעשו מעשים טובים מתוך אהבה, אך לא עמדו בפני פיתויים (קנטו ח'-ט'). דנטה פוגש את שארל מרטל מאנז'ו (אנ') שמתאר אנשים שעוסקים במקצועות לא מכובדים, ואת קוניצה דה רומאנו. טרובדור מדגיש את רחב הזונה, הנשמה המבריקה ביותר בקרב מתחם זה, ומקלל את העיר פירנצה על ייצור ה"פרח המקולל" הזה (פלורין - "פרח" הוא דימויי למטבע שפלורין היה שמו), שאחראי על נפילת הכנסייה.
מתחמי גן העדן > מתחם רביעי: השמש

מתחם השמש מיועד לנשמות החכמים והפיקחים, שהיו זהירים (קנטו י'-י"ד). שם פנה הקדוש תומאס אקווינס לדנטה, מתאר לו את חיי הקדוש פרנציסקוס מאסיזי, ומקונן על נפילת המסדר הדומיניקני. דנטה פוגש את בונוונטורה הקדוש הפרנציסקני, שמתאר לו את סיפור חיי דומיניקוס הקדוש, ומקונן על נפילת המסדר הפרנציסקני. שני המסדרים לא היו תמיד ידידותיים, והעובדה שמשתתפי מסדר אחד היללו את מנהיגי המסדר השני, הראתה את האהבה הקיימת בגן העדן. דנטה מחלק את החכמים לשני מעגלים של שנים-עשר. ברצונו לבחור את מי להעריך מבין הפילוסופים והחכמים המשמעותיים של ימי הביניים ובין נבחריו פדרו הספרדי, איג מסן-ויקטור, פטרוס קומסטור, אנסלם מקנטרברי, יוחנן כריסוסטומוס, יואכים מפיורה ותומאס אקווינס. לבסוף אקווינס מציג בפניו את שלמה המלך, שעונה על שאלתו של דנטה על קימה לתחייה.
מתחמי גן העדן > מתחם חמישי: מארס (מאדים)

מתחם זה מיועד לאנשים שנלחמו למען הנצרות והראו אומץ לב רב (קנטו י"ד-י"ח). הנשמות במתחם זה יצרו צלב ענק. דנטה מדבר עם נשמה של אחד מאבותיו, קצ'גוידה (Cacciaguida), ששיבח את תושבי פירנצה הקדומים, מספר את סיפור עליית ונפילת משפחות פירנצה, ומנבא את גלות דנטה מפירנצה. לאחר מכן הוא מציג בפני דנטה נשמות לוחמים חשובים (יהושע בן-נון, רולאנד, יהודה המכבי, קארל הגדול וגוטפריד מבויון).
מתחמי גן העדן > מתחם שישי: יופיטר (צדק)

מתחם זה מיועד לאנשי צדק, תחום שדנטה הרגיש אליו שייכות רבה (קנטו י"ח-כ').
מתחמי גן העדן > מתחם שביעי: סטורן (שבתאי)

במעגל זה נמצאים ההוגים המתונים והמאופקים.
מתחמי גן העדן > מתחם שמיני: כוכבי השֶבֶת

במעגל זה נמצאת מרים, אם ישו וקדושים נוצריים נוספים.
מתחמי גן העדן > מתחם תשיעי: המניע הראשוני

זהו החלק האחרון ביקום הגשמי. את המניע הראשוני מניע אלוהים בעצמו. כאן יש תשע טבעות מלאכים ובמרכזן נראה אלוהים כנקודה בהירה מאוד.
מעבר לגן העדן: אמפירוס

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מעבר ליקום הגשמי נמצא משכנו של האל, אמפירוס. דנטה מוקף באור המאפשר לו לראות את אלוהים כשלושה מעגלים המיצגים את השילוש הקדוש. מבעד למעגלים נגלית דמותו האנושית של ישו.
הבחירה במונח הקומדיה

היצירה של דנטה קרובה יותר בצורתה לאפוס מאשר לדרמה, כל שכן לקומדיה. דנטה מתאר את הגיהנום כמקום מדכא, ורצוף עינויים. השאלה מדוע קרא דנטה ליצירתו "קומדיה" העסיקה את המפרשים הראשונים, שנתנו לה תשובות שונות. בהן:
כי כקומדיה מתחילה במצב כאוב ונגמרת בסוף טוב.
היוונים הקדמונים כינו כל שירה באחד משני השמות "טרגדיה" או "קומדיה", ודנטה, במקום לתת ליצירתו שם חדש יומרני, העדיף לקרוא ליצירתו "קומדיה".
קומדיה כי נכתבה בלשון עממית ולא בלטינית.
דנטה סבר שכמשורר הוא רחוק מהמעלה של המשוררים הקדמונים, ולפיכך בענוותנותו קרא ליצירתו "קומדיה" (שנחשבה לסוג שירה נמוך).
תרגומים לעברית

אליגיירי דאנטה, ספר מראות האלוהים, תרגום שאול פורמיג'יני, טריאסטי: לליוד אוהוסטריאקו, תרכ"ט, 1869.
ז'בוטינסקי זאב, קנטות נבחרות מתוך התופת מאת דנטה אליגיירי, תרגום לעברית, 1920.
הקומדיה האלוהית, תרגום עמנואל אולסבנגר, ירושלים : ספרי תרשיש, תשי"ד-תשט"ז, 1944-1956.
הקומדיה האלוהית, תרגום: אריה סתיו, תל אביב : הוצאת הקיבוץ המאוחד, תשס"ח, 2007.
דנטה אליגיירי, הקומדיה האלוהית: תופת, תרגם מאיטלקית: יואב רינון יחד עם לואיזה פרטי-קואומו, הוצאת כרמל: ירושלים 2013.
דנטה אליגיירי, הקומדיה האלוהית, ראובן כהן (מתרגם), הוצאת ספרים ע"ש י"ל מאגנס: ירושלים, תשע"ד. התרגום מלווה במבואות וביאורים.
הקומדיה האלוהית,פורגטוריום. שני ספרים: ספר פורגטוריום והפירוש. תרגם: יורם מלצר. ספר הפירוש: פרופסור לואיזה פרטי-קאומו. הוצאת פרדס, 2023.
ראו גם

מידות טובות
מיקרוקוסמוס (פילוסופיה)
ארמון ברולו
לקריאה נוספת

לאה גולדברג, "מדור ומעבר" - בחינות וטעמים בספרות כללית, על "הקומדיה האלוהית", ספרית הפועלים, תשל"ז / 1977
הרולד שימל – 'מסה על דנטה עברי' (חלק א'); מסה פואטית בעקבות תרגומו של הרופא היהודי שאול פורמיג'יני איש טריאסטי לספר 'מראות האלוהים'. בתוך: דחק - כתב עת לספרות טובה, כרך א', 2011.
יואב רינון ולואיזה פרטי קואומו, הקומדיה האלוהית: תופת (פירוש), הוצאת כרמל, 201
ליאון יעקובוביץ' עפרון, עולמו של דנטה (מודן, האוניברסיטה המשודרת, 2014).
קטע מתוך מקום הכיפורים – הוא החלק השני בספר מראות האלוהים לדנטה – בתרגום הרופא שאול פורמיג'יני איש טריאסטה (מבוא: עמינדב דיקמן), דחק - כתב עת לספרות טובה, כרך יא', 2019.
הערות שוליים

↑  פרסי ביס שלי, סנגוריה על השירה, תל-אביב, תרפ"ח
↑  לא ברור כאן האם מדובר בנאופטולמוס, בנו של אכילס הנודע גם בשם "פירוס", או בפירוס מלך אפירוס.
| --- | --- |
בקרת זהויות :  NLI: 987007524336005171  BIBSYS: 90795034  BNE: XX3383588  BnF: cb11952658b (data)  CANTIC: a19303026  GND: 4113270-1  LCCN: n81066212  MusicBrainz work: e22ee58f-2293-4fb5-a177-40a9e9209a32  NKC: aun2006372254  NLA: 35033332  NSK: 000379703  SELIBR: 335965  SUDOC: 079732399  TDVİA: ilahi-komedya  VcBA: 492/14709  VIAF: 181860567   WorldCat (עם VIAF): 181860567 
דרכו של דנטה אובדת ביער. תחריטי הנחושת לפואמה נעשו על ידי גוסטב דורה
המקוללים בשערי הגיהנום
מינוס שופט את הנשמות
רודפי הבצע הנדונים לגלגל שקי כסף ענקיים - ציור של גוסטב דורה
דנטה וורגיליוס חוצים את הסטיקס
הקנטאורים משגיחים על האלימים
וכי מדוע תפגע בי?
מפלצת המרמה
דנטה צופה ביועצים אשר בגדו במבקשי עצתם עולים בלהבות
הבוגדים קפואים בתחתית הגיהנום
השטן
עיט נושא את דנטה אל מעבר לשערי כור המצרף
החוטאים בגאווה מטוהרים מחטאם לפני כניסתם לגן עדן
נשמות חמדנים
ביאטריצ'ה מטבילה את דנטה במי נהר לית'
פאולו מלטסטה ופרנצ'סקה די רימיני מאת ויליאם דייס בגלריה הלאומית של סקוטלנד.
אליפות צרפת הפתוחה 1996

| --- | --- |

פרסי התחרות
 ענף:  טניס 
 תקופת התחרות:  27 במאי 1996 – 9 ביוני 1996 (14 ימים) 
 מספר תחרות:  95 
 כספי זכייה:  5.125 מיליון $
 עיר מארחת:  אצטדיון רולאן גארוס 
 אצטדיון:  אצטדיון רולאן גארוס
 זוכה:  גברים:יבגני קפלניקוב (רוסיה) נשים:שטפי גראף (גרמניה) זוגות גברים: יבגני קפלניקוב (רוסיה)/דניאל ואצק (צ'כיה) זוגות נשים: לינדזי דבנפורט/מרי ג'ו פרנאנדס (ארצות הברית) זוגות מעורבים:פטרישה טרביני/חבייר פרנה (ארגנטינה)
 
 → אליפות צרפת הפתוחה 1995 אליפות צרפת הפתוחה 1997 ← 
 
אליפות צרפת הפתוחה 1996 הייתה תחרות טניס שנערכה על מגרשי חימר באצטדיון רולאן גארוס בפריז. התחרויות התחילו ב-27 במאי והסתיימו ב-9 ביוני. זו הייתה האליפות ה-95 מאז ייסודה.
הפרסים

סך הפרסים היה 5,125 מיליון $ (הוענק בפרנק צרפתי).
התחרות > תחרות זוגות גברים

בתחרות השתתפו 64 זוגות. להלן הזוגות שקיבלו דירוג:
טוד וודברידג' ומארק וודפורד (אוסטרליה אוסטרליה), הודחו בחצי הגמר
מארק נוולס (איי בהאמה איי בהאמה) ודניאל נסטור (קנדה קנדה), הודחו בסיבוב השני
ביירון בלק (זימבבואה זימבבואה) וגראנט קונלי (קנדה קנדה), הודחו בסיבוב השני
פטריק גלברייט (ארצות הברית ארצות הברית) ואנדריי אולחובסקי (רוסיה רוסיה), הודחו בסיבוב השני
גי פורז'ה (צרפת צרפת) ויאקב חלסק (שווייץ שווייץ), הפסידו במשחק הגמר
אליס פריירה (דרום אפריקה דרום אפריקה) ויאן סימרינק (הולנד הולנד), הודחו בסיבוב הראשון
יבגני קפלניקוב (רוסיה רוסיה) ודניאל ואצק (צ'כיה צ'כיה), ניצחו בתחרות
סבסטיאן לארו (קנדה קנדה) ואלכס או'בריאן (ארצות הברית ארצות הברית), הודחו בסיבוב השלישי
יונס ביורקמן וניקלס קולטי (שוודיה שוודיה), הודחו ברבע הגמר
לואיס לובו (ארגנטינה ארגנטינה) וחבייר סאנצ'ס (ספרד ספרד), הודחו בסיבוב השלישי
ליבור פימק (בלגיה בלגיה) וביירון טלבוט (דרום אפריקה דרום אפריקה), הודחו ברבע הגמר
תומאס קרבונלי ופרנסיסקו רוץ' (ספרד ספרד), הודחו בסיבוב הראשון
הנדריק יאן דאווידס (הולנד הולנד) וסיריל סוק (צ'כיה צ'כיה), הודחו בסיבוב השני
סטפן אדברג (שוודיה שוודיה) ופטר קורדה (צ'כיה צ'כיה), הודחו בסיבוב השלישי
מארק פיליפוסיס ופטריק ראפטר (אוסטרליה אוסטרליה), הודחו בסיבוב השלישי
ייז'י נובק ודוויד ריקל (צ'כיה צ'כיה), הודחו בסיבוב הראשון
מזוג מנצחי תחרות 1995 רק פול הארהאוס (הולנד הולנד) השתתף בתחרות. במשחק הגמר יבגני קפלניקוב (רוסיה רוסיה) ודניאל ואצק (צ'כיה צ'כיה) נפגשו עם גי פורז'ה (צרפת צרפת) ויאקב חלסק (שווייץ שווייץ) וניצחו בשתי מערכות.
התחרות > תחרות זוגות נשים

בתחרות השתתפו 64 זוגות. להלן הזוגות החזקות שזכו בדירוג:
יאנה נובוטנה (צ'כיה צ'כיה) וארנצ'ה סנצ'ס ויקאריו (ספרד ספרד), הודחו בחצי הגמר
ג'יג'י פרנאנדס (ארצות הברית ארצות הברית) ונטליה זברבה (בלארוס בלארוס), מנצחות תחרויות 1992–1995, הפסידו במשחק הגמר
מרדית' מקגראף (ארצות הברית ארצות הברית) ולריסה ניילנד (לטביה לטביה), הודחו בחצי הגמר
לינדזי דבנפורט ומרי ג'ו פרנאנדס (ארצות הברית ארצות הברית), ניצחו בתחרות
ניקול ארנדט ומנון בולגראף (הולנד הולנד), הודחו ברבע הגמר
מרטינה הינגיס (שווייץ שווייץ) והלנה סוקובה (צ'כיה צ'כיה), הודחו ברבע הגמר
ליזה ריימונד (ארצות הברית ארצות הברית) ורנה סטאבס (אוסטרליה אוסטרליה), הודחו בסיבוב השלישי
ז'ולי אלר ונטלי טוזיאה (צרפת צרפת), הודחו בסיבוב השלישי
קטרינה אדמס (ארצות הברית ארצות הברית) ומריאן דה סוורדט (דרום אפריקה דרום אפריקה), הודחו ברבע הגמר
כריסטי בוגרט (הולנד הולנד) וניקול ברדטקה (אוסטרליה אוסטרליה), הודחו בסיבוב הראשון
אמנדה קוצר (דרום אפריקה דרום אפריקה) וברנדה שולץ-מקארתי (הולנד הולנד), הודחו בסיבוב השני
קונצ'יטה מרטינס (ספרד ספרד) ופטריסיה טרביני (ארגנטינה ארגנטינה), הודחו בסיבוב השלישי
לאורה גולרסה (איטליה איטליה) ואירינה ספירלאה (רומניה רומניה), הודחו בסיבוב הראשון
יאיוק בסוקי (אינדונזיה אינדונזיה) וקרולין ויס (הולנד הולנד), הודחו בסיבוב השלישי
אלקסיה דשום-בלרי וסנדרין טסטי (צרפת צרפת), הודחו בסיבוב השני
אלס קאלנס ולורנס קורטואה (בלגיה בלגיה), הודחו בסיבוב הראשון
מנצחות תחרות 1995 ג'יג'י פרנאנדס (ארצות הברית ארצות הברית) ונטליה זברבה (בלארוס בלארוס) נפגשו במשחק הגמר עם לינדזי דבנפורט ומרי ג'ו פרנאנדס (ארצות הברית ארצות הברית) והפסידו בשתי מערכות. באותה שנה הן ניצחו גם באליפות ארצות הברית הפתוחה.
התחרות > תחרות זוגות מעורבים

בתחרות השתתפו 48 זוגות. להלן הזוגות שזכו בדירוג:
לריסה ניילנד (לטביה לטביה) ומארק וודפורד (אוסטרליה אוסטרליה), מנצחי תחרות 1995, הודחו בחצי הגמר
ג'יג'י פרנאנדס (ארצות הברית ארצות הברית) וסיריל סוק (צ'כיה צ'כיה), הודחו בסיבוב השלישי
מנון בולגראף (הולנד הולנד) וריק ליץ' (ארצות הברית ארצות הברית), הודחו בחצי הגמר
ליזה ריימונד ופטריק גלבריית' (ארצות הברית ארצות הברית), הודחו בסיבוב השני
הלנה סוקובה (צ'כיה צ'כיה) ואליס פריירה (דרום אפריקה דרום אפריקה), הודחו בסיבוב השני
ניקול ברדטקה וטוד וודברידג' (אוסטרליה אוסטרליה), הודחו ברבע הגמר
כריסטי בוגרט (הולנד הולנד) ואנדריי אולחובסקי (רוסיה רוסיה), הודחו ברבע הגמר
קטרינה אדמס (ארצות הברית ארצות הברית) וליבור פימק (בלגיה בלגיה), הודחו ברבע הגמר
ברנדה שולץ-מקארתי (הולנד הולנד) ומארק קייל (ארצות הברית ארצות הברית), הודחו בסיבוב השני
לינדה ויילד (ארצות הברית ארצות הברית) וביירון טלבוט (דרום אפריקה דרום אפריקה), הודחו בסיבוב השני
מרטינה הינגיס (שווייץ שווייץ) מארק פיליפוסיס (אוסטרליה אוסטרליה), הודחו ברבע הגמר
מרדית מקגראף ומאט לוסנה (ארצות הברית ארצות הברית), הודחו בסיבוב השלישי
אלס קאלנס (בלגיה בלגיה) ומנו אוסטינג (הולנד הולנד), הודחו בסיבוב השלישי
אירינה ספירלאה (רומניה רומניה) וגרג ואן אמבורג (ארצות הברית ארצות הברית), הודחו בסיבוב השני
נאנה מיאגי (יפן יפן) וקנט קיניר (ארצות הברית ארצות הברית), הודחו בסיבוב השני
ג'יל התרינגטון (קנדה קנדה) וג'ון-לפני דה יאגר (דרום אפריקה דרום אפריקה), הודחו בסיבוב השלישי
זוג מנצחי תחרות 1995 לריסה ניילנד (לטביה לטביה) ומארק וודפורד (אוסטרליה אוסטרליה) הודחו בחצי הגמר. במשחק הגמר השתתפו זוגות לא מדורגים: פטרישה טרביני וחבייר פרנה (ארגנטינה ארגנטינה) נפגשו עם ניקול ארנדט ולוק ג'נסן (ארצות הברית ארצות הברית) וניצחו בשתי מערכות.
התחרות > ישראל ברולאן גארוס

אנה סמשנובה השתתפה בתחרות הנשים. בסיבוב הראשון היא נפגשה עם ואנג סְה-טינג מטאיוואן והפסידה בשתי מערכות.
יבגני קפלניקוב, מנצח התחרות
שטפי גראף, מנצחת התחרות
ארנה בראון-לבינסון

| --- | --- |
אין תמונה חופשית
 לידה:  1965 (בת 60 בערך) 
 מקום לימודים:  האוניברסיטה החופשית של בריסל (2007)  האוניברסיטה העברית בירושלים  אוניברסיטת דקוטה הצפונית 
 מוסדות:  אוניברסיטת בן-גוריון בנגב (2009) 
 אתר רשמי
 
ארנה בראון-לבינסון (נולדה ב-1965) היא פרופסור לניהול ויישוב סכסוכים באוניברסיטת בן-גוריון בנגב.
ביוגרפיה

נולדה ב-1965 בירושלים וגדלה שם. לאחר השירות הצבאי למדה באוניברסיטה העברית בירושלים וקיבלה ב-1988 תואר ראשון בלימודי מקרא ותואר ראשון בלימודים כלליים. לאחר נישואיה למדה בארצות הברית, וב-1990 קיבלה תואר שני באוניברסיטת דקוטה הצפונית. היא עבדה שם כפסיכולוגית ייעוצית במרכז להתעללות ותקיפה מינית. לאחר החזרה לישראל, עברה לנגב, והשתלבה במערכת החינוך כיועצת חינוכית בחטיבת ביניים ובבית ספר תיכון. ב-2007 קיבלה תואר דוקטור מהאוניברסיטה החופשית של בריסל, על עבודה שכותרתה Post traumatic stress symptoms, mental health outcomes and
coping in Israeli adolescents facing ongoing terror attacks.
בשנים 2006–2008 שהתה בפוסט-דוקטורט באוניברסיטת בן-גוריון בנגב, ולאחר מכן הצטרפה לסגל האקדמי של האוניברסיטה, תחילה כמורה מן החוץ ומ-2009 כמרצה, ובהמשך התקדמה לדרגת פרופסור מן המניין. היא דיקן בית הספר ללימודי מחקר מתקדמים ע"ש קרייטמן.
נשואה ואם לשלוש, גרה בלהבים.
אליפות צרפת הפתוחה 1998

| --- | --- |

פרסי התחרות
 ענף:  טניס 
 תקופת התחרות:  26 במאי 1998 – 7 ביוני 1998 (13 ימים) 
 מספר תחרות:  97 
 כספי זכייה:  5.026 מיליון $
 עיר מארחת:  אצטדיון רולאן גארוס 
 אצטדיון:  אצטדיון רולאן גארוס
 זוכה:  גברים:קרלוס מויה (ספרד) נשים:ארנצ'ה סנצ'ס ויקאריו (ספרד) זוגות גברים: יאקו אלטינג/פול הארהאוס (הולנד) זוגות נשים: מרטינה הינגיס (שווייץ)/יאנה נובוטנה (צ'כיה) זוגות מעורבים:ונוס ויליאמס/ג'סטין גימלסטוב (ארצות הברית)
 
 → אליפות צרפת הפתוחה 1997 אליפות צרפת הפתוחה 1999 ← 
 
אליפות צרפת הפתוחה 1998 הייתה תחרות טניס שנערכה על מגרשי חימר באצטדיון רולאן גארוס בפריז. התחרויות התחילו ב-25 במאי והסתיימו ב-7 ביוני. זו הייתה האליפות ה-97 מאז ייסודה.
הפרסים

סך הפרסים היה 5,026 מיליון $ (הוענק בפרנק צרפתי).